open-index/open-wikipedia-markdown huggingface dataset:
Liiallinen päiväaikainen uneliaisuus

**Liiallinen päiväaikainen uneliaisuus** (, EDS) on ominaista jatkuvaa väsymystä ja usein yleistä energian puutetta. Tässä tilassa on ominaista lisääntynyt uneliaisuus ja halu nukkua.

Liiallisesta päiväaikaisesta uneliaisuudesta kärsivät kertovat usein seuraavista oireista: jatkuva väsymys/uupumus, vaikeus pysyä hereillä päivällä, tahattomat unihäiriöt, usein toistuvat torkut (jotka eivät lievitä väsymystä), keskittymisvaikeudet ja mielialan muutokset/lisääntynyt ärtyneisyys.

Liiallinen päiväaikainen uneliaisuus vaikuttaa arviolta 33 prosenttiin yhdysvaltalaisista päivittäin.

## Lähteet
Tavronítis (joki)

**Tavronítis** () on joki Kreetan saarella Kreikassa. Se saa vettä muun muassa Semproniótikos- ja Nterianós-joista, ja se laskee Kreetanmereen Tavronítisin kylässä noin 23 kilometriä länteen Chaniásta.

Tavronítisin suisto muodostaa paikallisesti merkittävän kosteikkoalueen. Kuivaan aikaan joessa ei ole vettä. Tavronítisin kylän eteläpuolella joen ylittää vuonna 1901 rakennettu Tavronítisin silta, joka oli eräs merkittävä taistelupaikka Kreetan taistelussa vuonna 1941.

## Lähteet
Thérison rotko

**Thérison rotko** (), myös *Elefthérios Venizéloksen rotko* (Φαράγγι του Ελευθερίου Βενιζέλου, *Farángi tou Eleftheríou Venizélou*) on rotko Kreetan saarella Kreikassa. Se sijaitsee noin yhdeksän kilometriä etelään Chaniásta ja johtaa sieltä Thérison kylään. Rotko on kokonaisuudessaan kuljettavissa autolla, ja sen pääosuuden pituus on noin kuusi kilometriä. Rotkossa virtaa Kladisós-joki.

## Lähteet

## Aiheesta muualla
Tom Florie

**Thomas Frolia Florie** (6. syyskuuta 1897 Harrison, New Jersey – 26. huhtikuuta 1966) oli yhdysvaltalainen jalkapalloilija, joka pelasi hyökkääjän pelipaikalla. Florie pelasi kahdeksan ottelua Yhdysvaltain A-maajoukkueessa ja teki niissä kaksi maalia. Hän pelasi kolme ottelua vuoden 1930 MM-kilpailuissa ja yhden ottelun seuraavissa MM-kilpailuissa.

## Lähteet
Tzirórema

**Tzirórema** () eli **Pídima** (Πήδημα), antiikin **Aris** (), on joki Peloponnesoksen niemimaalla Kreikassa. Se virtaa Messenian alueyksikössä Kalamátan kunnan alueella, ja saa alkunsa lähteestä Pídiman kylän läheltä ja laskee Messenianlahteen itään  Pámisos-joen suusta ja länteen Kalamátan kaupungista. Joen pituus on noin 15 kilometriä.

## Lähteet
Jimmy Gallagher

**James Gallagher** (7. kesäkuuta 1901 Kirkintilloch, Skotlanti – 7. lokakuuta 1971) oli skotlantilais-yhdysvaltalainen jalkapalloilija, joka pelasi oikean keskikenttäpelaajan pelipaikalla. Hän oli oikeajalkainen ja pituudeltaan 178-senttimetrinen. Gallagher pelasi viisi ottelua Yhdysvaltain A-maajoukkueessa ja teki niissä yhden maalin. Hän pelasi kolme ottelua vuoden 1930 MM-kilpailuissa. Hän pysyi vaihtopenkillä seuraavissa MM-kilpailuissa.

## Lähteet
Trágos (joki)

**Trágos** (), antiikin **Tragos** (, ), on joki Peloponnesoksen niemimaalla Kreikassa. Se on Ládonasin sivujoki ja virtaa Arkadian alueyksikön Gortynían kunnan ja Akhaian alueyksikön Kalávrytan kunnan alueilla. Joki saa alkunsa Maínalo-vuoren juurelta läheltä Vytínan Panagía Kernítsan luostaria ja laskee Ládonasiin lähellä Zevgolatión ja Pagkrataíika Kalývian kyliä. Joen pituus on noin 25 kilometriä.

Antiikin aikainen maantieteilijä Pausanias kertoo, että Kafyain kaupungin lähellä virtasi joki, joka laskeutui maanhalkeamaan ja ilmestyi uudelleen paikassa nimeltä Nasoi; ja että sen kylän nimi, jossa joki nousi esiin, oli Rheunos. Tästä paikasta se muodosti ympärivuotisen Tragos-joen. Nykyaikana joki on tunnettu myös nimellä *Tára* (Τάρα).

## Lähteet
Inakhos

**Inakhos** (, ) tai **Ínachos** () voi viitata seuraaviin:

* Inakhos, joenjumala ja Argoksen kuningas kreikkalaisessa mytologiassa
* Ínachos, Amfilochían kunnan kunnallisyksikkö Aitolia-Akarnanian alueyksikössä Länsi-Kreikan alueella
* Ínachos, antiikin Inakhos, joki Aitolia-Akarnaniassa Kreikassa
* Ínachos, antiikin Inakhos, joki Argoliissa Kreikassa
* Vístriza, antiikin Inakhos, joki Fthiotiissa Kreikassa
Tyflós

**Tyflós** () on joki Kreetan saarella Kreikassa. Joki saa alkunsa Ágios Díkaios -vuorelta läheltä Élosta. Se virtaa Topólian rotkon läpi ja laskee Kíssamoksenlahteen Drapaniáksen rannalla noin kolme kilometriä itään Kíssamoksen kaupungista. Joen pituus on noin 20 kilometriä.

Joen nimi tarkoittaa suomeksi ”Sokeaa”. Nimeä on selitetty sillä, että tulviessaan joki pyyhkii kaiken tieltään sokeasti. Kuivimpaan aikaan joessa ei ole vettä.

## Lähteet
Vístriza

**Vístriza** (), antiikin **Inakhos** (, ), on joki Keski-Kreikassa. Se on Spercheióksen sivujoki ja niistä suurin, ja virtaa Fthiotiin alueyksikön alueella. Joki saa alkunsa Oíti-vuorelta ja yhtyy Spercheiókseen Kastrín kylän lähellä.

Joen ylittää 129,5 metriä pitkä, viisikaarinen Ínachoksen eli Vístrizan silta, joka on valmistunut 1930-luvulla.

## Lähteet
Galleria Hippolyte

**Galleria** tai **Valokuvagalleria Hippolyte** on Suomen vanhin valokuvagalleria. Helsingin ydinkeskustassa Diana-puiston varrella sisäpihan rakennuksessa on kaksi näyttelytilaa, valokuvakirjakauppa ja Valokuvataiteilijoiden liiton toimisto.

Ensimmäinen Hippolyte-galleria aloitti Pietarinkatu 19:ssä vuonna 1978. Ismo Kajanderin työhuoneen naapurissa ollut verhoomo lopetti, ja Kajander perusti tilaan Valokuvagalleria Hippolyten Caj Bremerin ja kahden muun valokuvaajan kanssa. Periaatteena oli esitellä kansainvälisiä klassikkoja ja kotimaisia valokuvaajia. Ensimmäisten joukossa näyttelyissä esiteltiin Diane Arbus, Pentti Sammallahti ja Christer Strömholm sekä Hippolyte Bayard, jonka mukaan tila oli nimetty.
Kymmenen vuotta ennen galleriaa nykyisin ylläpitävää Valokuvataiteilijoiden liittoa perustettu galleria toimi vapaaehtoisvoimin.
Kajander pyysi Jorma Hinkkaa suunnittelemaan näyttelyiden julisteita, mikä innosti Hinkkaa ja hänen puolisoaan keräämään 300 valokuvan kokoelman, joka lahjoitettiin Valokuvataiteen museolle vuonna 2012.

Kutsuperiaatteella toiminut Pietarinkadun Hippolyte perustettiin vastalauseena Valokuvataiteen museon 1970-luvun taidepolitiikalle. Valokuvataide oli uutta ja nousussa 1990-luvulla, joten vuosikymmenen puolivälissä Helsingissä oli jo puolisen tusinaa valokuvagalleriaa. Hippolyten näyttelyissä kävi 1990-luvun puolivälissä keskimäärin 350 kävijää kuussa. Galleriaa luonnehdittiin tuolloin suomalaisen valokuvan korkeaksi estradiksi ja kansainvälisen valokuvan esittelypaikaksi Valokuvataiteen museon rinnalla.

Hippolyte siirtyi vuonna 1997 Kalevankatu 18:aan ja vuonna 2012 nykyiseen paikkaansa entisen elokuvateatteri Dianan tiloihin Yrjönkadulle. Taidehallimainen elokuvasali on viiden metrin korkuinen ja 72 m² kokoinen, matalampi Hippolyte Studio taas 13 m². Liiton toimisto sijaitsee elokuvateatterin parvella. Kolmas samaa nimeä kantava tila Hippolyte Korjaamo toimii Kulttuuritehdas Korjaamolla.

## Lähteet

## Aiheesta muualla
* Galleria Hippolyten verkkosivut
Munke Bjergby

**Munke Bjergby** on taajama Sorøn kunnassa Tanskassa. Taajamassa oli 325 asukasta vuoden 2025 alussa.

## Väestökehitys

## Lähteet

## Aiheesta muualla
Qaratal

**Qaratal** () on Balqaşjärveen laskeva joki Jetısun alueella Kazakstanissa. Sen pituus on 390 kilometriä, valuma-alueen laajuus 19&nbsp;100 neliökilometriä ja keskimääräinen virtaus 19,9 kuutiometriä sekunnissa.

Qaratal saa alkunsa Džungarian Alataun jäätiköiltä. Se virtaa alajuoksullaan hitaasti hiekkatasankojen keskellä. Suurimmat sivujoet ovat Köksu, Byjy, Tentek, Şejı, Balyqty ja Sarybūlaq. Vettä käytetään suurten riisi- ja sokerijuurikasviljelmien kasteluun. Joen varrella sijaitsevat Taldyqorğanin ja Üştöben kaupungit.

## Lähteet
Dajabón

**Dajabón** on kaupunki ja kunta Dominikaanisen tasavallan Dajabónin provinssissa Haitin vastaisella rajalla. Vuonna 2022 kunnan asukasluku oli 35&nbsp;809.

## Maantiede

Dajabón sijaitsee Dominikaanisen tasavallan Dajabónin provinssissa maan Haitin vastaisella rajalla. Rajalla kulkee Dajabónjoki, jonka Haitin puoleisella rannalla on Ouanaminthen kaupunki. Kaupunkeja yhdistää silta. Etelässä kohoavat Cordillera Centralin vuoret.

## Historia
Dajabón juontuu ilmeisesti tainojen alueesta ja erityisesti sen joesta käyttämästä nimestä *Dahaboon*. Kaupungin perusti José Solano y Bote 4. heinäkuuta 1776 osana tutkimusretkeä, jonka tarkoituksena oli kartoittaa espanjalaisen Santo Domingon raja Ranskan Saint-Dominiguesta eli nykyisestä Haitista. Siitä tehtiin oma kuntansa vuonna 1864 eli hieman ennen Dominikaanisen tasavallan itsenäisyyssotaa seuraavana vuonna. Kaupunki hylättiin ja jälleenasutettiin sodan jälkeen.

Kaupunki tuli tunnetuksi huonossa valossa vuonna 1937. Dominikaanisen tasavallan rajaseudulle oli asettunut 1900-luvun alkupuolella tuhansia haitilaisia. Diktaattori Rafael Leónidas Trujillo halusi päästä heistä eroon. Hän matkusti maan rajalle ja piti 2. lokakuuta 1937 puheen Dajabónissa imoittaen, että kaikki Dominikaanisen tasavallan alueella tavattavat haitilaiset surmattaisiin. Asevoimat aloitti haitilaisten järjestelmällisen murhaamisen. Verilöylyssä kuoli ehkä jopa 18&nbsp;000 haitilaista. Alueella on edelleen jännitteitä virkavallan ja maahan pyrkivien haitilaisten siirtolaisten välillä.

## Talous

Dajabón on ympäröivän maaseudun tuotteiden kaupan keskus. Alueella kasvateaan esimerkiksi riisiä, papuja, banaaneja, kahvia ja sikoja. Kaupungista käsin tehdään myös kauppaa kohti Haitia. Monet dominikaanilaiset muaalta maasta kulkevat etenkin viikonloppuisin Haitiin kaupungin kautta. Haitilaisia käy rajoitetummin Dominikaanisen tasavallan puolella Dajabónissa, josta ostetaan esimerkiksi vaatteita.

## Väestö
Vuoden 2022 väestönlaskennan mukaan Dajabónin asukasluku oli 35&nbsp;809. Vuonna 2010 vastaava lukema oli 20&nbsp;353.

## Lähteet
Jet Greaves

**Jet Greaves** (s. 30. maaliskuuta 2001 Cambridge, Ontario, Kanada) on kanadalainen jääkiekkomaalivahti. Greaves edustaa NHL-joukkue Columbus Blue Jacketsia.

Ennen NHL-uransa Greaves edusti OHL-juniorisarjassa Barrie Coltsin joukkuetta. Hän on varaamaton pelaaja ja hänellä on sopimus Blue Jacketsin kanssa kauden 2025–2026 loppuun saakka.

Greaves on pelannut 21 NHL:n runkosarjan ottelua. Näistä otteluista hän on torjunut kymmenen voittoa ja kaksi nollapeliä. Hänen torjuntaprosenttinsa on 92,4% ja hänen päästettyjen maalien keskiarvonsa on 2,62 päästettyä maalia ottelua kohden. Uran tilastot päivitetty kauden 2024–2025 jälkeen.

## Lähteet
Skellebjerg

**Skellebjerg** on entinen taajama Sorøn kunnassa Tanskassa. Taajamassa oli 205 asukasta vuoden 2023 alussa.

## Väestökehitys

## Lähteet

## Aiheesta muualla
Gaecheonjeol

**Gaecheonjeol** (, kirjaimellisesti ’taivaiden avautumisen päivä’) eli **kansallinen perustamispäivä** on Korean tasavallassa ja Korean demokraattisessa tasavallassa vuosittain 3. lokakuuta juhlittava kansallispäivä. Se juhlistaa muinaisen Gojoseon-kuningaskunnan perustamista, josta maan historian katsotaan alkaneen. Päivää alettiin juhlia vuonna 1919.
## Lähteet

## Aiheesta muualla
Jetısai

**Jetısai** () on kaupunki ja Jetısain piirin hallinnollinen keskus Türkıstanin alueella Kazakstanissa. Se sijaitsee Syrdarjajoen laaksossa 234 kilometriä Şymkentistä lounaaseen. Kaupungissa oli 43&nbsp;764 asukasta vuonna 2025.

Jetısai on perustettu Nälkäaron keinokastelujärjestelmän rakentamisen yhteydessä vuonna 1939. Siitä tuli kaupunkimainen taajama vuonna 1951 ja kaupunki vuonna 1969.

Kaupungissa on puuvilla- ja elintarviketeollisuutta. Siellä toimii kazakstanilais-turkkilainen Syrdaria-yliopisto ja teatteri. Jetısaista on maantieyhteys Şymkentiin. Aikaisemmin sen kautta kulki myös Taškentin ja Buharan välinen rautatie. 

## Lähteet

## Aiheesta muualla
* Jetısain piirin sivusto
Ewald Dahlskog

**Ewald Albin Filip Dahlskog** (25. helmikuuta 1894 Tukholma – 1950 Tukholma) oli ruotsalainen kuva- ja lasitaiteilija. Hän työskenteli Kostan lasitehtaalla vuosina 1926–1929.
## Lähteet

## Aiheesta muualla

* The British Museum
Stefan Ljungqvist

**Stefan Ljungqvist** (4. syyskuuta 1948 Göteborg – 7. kesäkuuta 2023 Mölndal) oli ruotsalainen näyttelijä ja oopperalaulaja. Hän aloitti uransa Joker-popyhtyeessä 1960-luvulla ja oli vuosikymmenten aikana mukana muun muassa oopperoissa, revyissä ja musikaaleissa sekä ääninäyttelijänä elokuvissa. Suurelle yleisölle Ljungqvist tuli tunnetuksi myös roolistaan Evald Larssonina SVT:n *Polisen i Strömstad* -sarjassa 1980- ja 1990-luvuilla.
## Lähteet

## Aiheesta muualla
Osvald Almqvist

**Osvald Almqvist** (2. lokakuuta 1884 Värmlanti – 1950) oli ruotsalainen funktionalismia edustanut arkkitehti. Hän tuli kansainvälisesti tunnetuksi suunnittelemistaan vesivoimalaitoksista. Almqvist suunnitteli myös Berslagsbynin asuinalueen Borlängessä ja vastasi Tukholman puistoista vuosina 1936–1938.
## Lähteet

## Aiheesta muualla
Roquebrune-Cap-Martin

**Roquebrune-Cap-Martin** () on kaupunki Ranskassa, Provence-Alpit-Rivieran alueella, Alpes-Maritimesin departementissa. Sen väkiluku oli vuoden 2022 väestönlaskennassa noin  ja sen pinta-ala on . 

Kaupunki sijaitsee pittoreskilla Ranskan Rivieralla, vain noin kuuden kilometrin päässä Italian rajalta. Sen suosituimpia nähtävyyksiä ovat muun muassa vuonna 970 Konrad I:n rakennuttama karolinginen kivikirkko, Mentoniin johtava rantapromenadi sekä Ranskan vanhin oliivipuu, joka on arviolta - vuotta vanha. Puu on juurtunut kiinni kiviseinään, ja se melkein kaadettiin Dragonin suvun aloitteesta 1900-luvun alussa, mutta Ranskan silloinen ulkoministeri Gabriel Hanotaux ehti pelastaa puun ostamalla sen. Hänen sukunsa lahjoitti puun sisältäneen tontin Roquebrune-Cap-Martinin kaupungintalolle vuonna 1996.

Kaupungin nimi oli aikoinaan pelkkä Roquebrune, mutta sen nimeen lisättiin Cap Martin -niemeen viittaava tarkenne erottaakseen se läheisestä Roquebrune-sur-Argensista.

## Historia
Arkeologiset kaivaukset ovat paljastaneet, että Roquebrune-Cap-Martinin seutu on asutettu pysyvästi jo ainakin neoliittisella kaudella. Vuonna 1958 löydetystä ja vuosina 1962 ja 1973 tutkitusta Vallonnetin luolasta on löytynyt miljoonia vuosia vanhoja työkaluja sekä eläinten luita.

Guillaume I ja hänen joukkonsa karkottivat islaminuskoiset saraseenit Roquebrune-Cap-Martinin alueelta vuonna 978, minkä jälkeen alueen asuttivat Lérinsin luostarin munkit. He rakensivat Cap Martinin niemeen nykyisin raunioituneen luostarin, ja samoihin aikoihin Konrad I rakennutti seudulle joidenkin lähteiden mukaan Ranskan vanhimman linnan.

Nimitys Roquebrune ilmestyi ensimmäistä kertaa vuonna 1115, kun aluetta hallinnut Ventimiglian perhe siirsi kylän linnat Genovan tasavallalle. Vuonna 1355 Genovasta Monacoon muuttanut Kaarle I osti Roquebrune-Cap-Martinin ja Mentonin itselleen. Genovalaiset tekivät lukuisia hyökkäyksiä alueelle vuoteen 1507 asti, jolloin heidän viimeinenkin sotaretkensä epäonnistui.

Roquebrune-Cap-Martin kuului Monacon ruhtinaskuntaan maaliskuuhun 1848 asti, jolloin Roquebrune ja Menton muodostivat yhteisen vapaakaupungin. Seuraavana vuonna Sardinian kuningaskunta otti vapaakaupungin tilapäiseen suojelukseen ja luovutti kaupungit Ranskalle helmikuussa 1861, koska alueen asukkaat äänestivätkin tämän puolesta vuotta aiemmin.

## Väestönkehitys

## Lähteet
Vietnamin kansalliskokous

**Vietnamin kansalliskokous** () on Vietnamin ylin lainsäädäntöelin. Se koostuu 500 jäsenestä, jotka valitaan vaaleilla viiden vuoden välein. Kansalliskokous puolestaan valitsee tasavallan presidentin. Kansalliskokousta hallitsee maan ainoa sallittu puolue, Vietnamin kommunistinen puolue. Käytännössä poliittiset linjanvedot tehdäänkin puolueen sisällä puoluekokouksissa, keskuskomiteassa ja politbyroossa. Kommunistien lisäksi parlamentissa on joitakin sitoutumattomia jäseniä.
## Vaalitapa
Kansalliskokouksen jäsenet valitaan viiden vuoden välein vaaleissa kahden kierroksen enemmistövaaleilla. Vähintään 35 prosentin ehdokkaista on oltava naisia. Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.
## Lähteet

## Aiheesta muualla
Veli-Matti Kosma

**Veli-Matti Kosma** (s. 15. syyskuuta 1957 Kuopio) on suomalainen lääkäri ja patologian emeritusprofessori.

Kosma syntyi Simo Valdemar Kosman ja Paula Happosen perheeseen. Hän avioitui 1986 lääkäri Tarja Heiskasen kanssa. Kosma tuli ylioppilaaksi Kuopion lyseosta 1976, valmistui Kuopion yliopistosta lääketieteen lisensiaatiksi 1981, väitteli siellä lääketieteen ja kirurgian tohtoriksi 1987 ja sai sieltä patologian erikoislääkärin pätevyyden 1989.

Kosma oli Kuopion yliopistossa, myöhemmin Itä-Suomen yliopisto, patologian assistentti ja laboraattori 1982–1984, apulaisopettaja 1985–1998, ma. patologian professori 1999–2002 ja professori 2004–2024. Tampereen yliopiston patologian professori Kosma oli 2002–2004. Hän on ollut myös patologian apulaislääkäri, erikoislääkäri ja ylilääkäri Kuopion yliopistollisessa sairaalassa ja patologian ylilääkäri Tampereen yliopistollisessa sairaalassa ja hänellä on ollut useita kotimaisia ja kansainvälisiä asiantuntija- ja luottamustehtäviä. Kuopion lyseon vuoden lukiolaiseksi hänet valittiin 2009.

## Lähteet
Ritchie Edhouse

**Ritchie Edhouse** (s. 19. huhtikuuta 1983 Basildon, Essex), lempinimeltään ”**Madhouse**”, on englantilainen dartsinpelaaja. Hän on lokakuussa 2025 PDC:n maailmanlistalla sijalla 28. Edhousella on ollut PDC:n kiertuekortti vuodesta 2021 ja aiemmin vuosina 2017–2018.

Edhouse saavutti vuonna 2024 ensimmäisen major-turnausvoittonsa, kun hän voitti European Championshipin loppuottelussa Jermaine Wattimenan lukemin 11–3.

## Lähteet
Cadaver (videopeli)

**Cadaver** on The Bitmap Brothersin kehittämä ja Image Worksin julkaisema toimintaseikkailupeli. Peli on julkaistu vuonna  Amigalle ja Atari ST:lle sekä seuraavana vuonna DOSille.

## Pelaaminen

Pelin päähenkilö Karadoc on lähetetty linnaan päihittämään sotalordi ja poispääsy ei ole mahdollista. Vastuksena on erilaisia vihollisia. Peli on kuvattu isometrisestä kuvakulmasta.
Pelissä on pulmien ratkomista, jossa joystickin napin painalluksella saa pääsyn ikoneihin, jotka vastaavat esineiden tutkimista tai käyttöä. Pelissä on viisi tasoa, joissa on 50&ndash;150 aluetta.

## Vastaanotto
Peli sai *[[CU Amiga]]* -lehden arvostelussa arvosanaksi 90 %. Peli sai *[[Amiga Format]]* -lehden arvostelussa arvosanaksi 83 %. Peli sai *[[The One (lehti)|The One]]* -lehden arvostelussa arvosanaksi 90 %.

## Lähteet

## Aiheesta muualla
* 
*
Siemersplatzin metroasema

**Siemersplatz** on Hampurin metron U5-linjan suunnitteilla oleva metroasema, joka on tarkoitus avata ennen vuotta 2040. 

## Sijainti
Asema sijaitsee Vogt-Wells-Straßen alla. Sisäänkäynnit johtavat länsipuolelta Lokstedtin historialliseen keskustaan Behrmannplatzille. Laiturin pituus ei riitä luomaan suoraa pääsyä Siemersplatzille. Itäinen sisäänkäynti Vogt-Wells-Kampissa tarjoaa kuitenkin jalankulkuyhteyden Siemersplatzin suuntaan.

## Historia
Siemersplatzin ympäristöön suunniteltiin metroaseman rakentamista 1950-luvulta lähtien. Vuoden 1966 suunnitelmissa suunniteltiin maanalaista asemaa. Vuonna 2014, osana U5-linjan suunnittelun aloittamista, aseman suunnitelmat uusittiin. Vuoden 1966 suunnitelmissa asema sijaitsee Kollaustraßen alapuolella. Kollaustraßen alle suunniteltiin metron kääntöraidetta.

## Lähteet
Sportplatzringin metroasema

**Sportplatzring** on Hampurin metron U5-linjan suunnitteilla oleva metroasema, joka on tarkoitus avata vuoteen 2040 mennessä. 

## Sijainti
Asema sijaitsee keskellä Sportplatzringia, Basselwegin ja Kieler Straßen välissä, noin 18,5 metrin syvyydessä.

## Rakenne
Itälaiturille pääsee kahden sisäänkäynnin ylätasanteen kautta. Koillisportaikko sijaitsee sportplatzringin jalkakäytävällä. Kaakkoisportaikossa n. 50 metriä pitkä käytävä ja portaikko johtavat Basselweg/Sportplatzring-risteyksen tasangolle. Molemmille laitureille on esteetön pääsy Sportplatzringin jalkakäytävällä olevilla hisseillä.

Läntiselle ylätasanteelle pääsee katutasolta liukuportaiden kautta. Luoteissisäänkäynti sijaitsee jalkakäytävällä nykyisten urheilutilojen tai suunnitellun uudisrakennuksen länsipuolella. Lounaaseen suuntautuva liittymä on johtaa pienelle viheralueelle Sportplatzringin ja Kieler Straßen risteyksessä.

Sportplatzring-kadun alla olevan U5-pysäkin myötä Sportplatzringin uuden asuinalueen asukkaat saavat tulevaisuudessa optimaaliset yhteydet metroon.

## Lähteet
Comendador (Dominikaaninen tasavalta)

**Comendador** on kaupunki ja kunta Dominikaanisen tasavallan Elías Piñan provinsissa maan Haitin vastaisella rajalla. Sen asukasluku vuonna 2022 oli 28&nbsp;738.

## Maantiede
Comendador sijaitsee Dominikaanisessa tasavallassa Elías Piñan provinsissa maan Haitin vastaisella rajalla. Rajan toisella puolella on haitilainen Belladèren kaupunki. Kuntaan kuuluu kaksi kunnanosaa (*distrito municipal*), Guayabo ja Sabana Larga.

Las Dos Bocas on tunnettu uimapaikka ja matkailukohde Macasía- ja Comendadorjokien yhtymäkohdalla.

## Historia
Comendador on saanut alkunsa 1800-luvun alkupuolella ja se tunnettiin alkujaan El Duanin karjatilana (*hato*). Se alkoi saada enemmän merkitystä vuodesta 1868 ja se sai nimen " Santa Teresa de Comendador" kuvernööri ja *Comendador de Lares* Nicolás de Ovandon mukaan. Dominikaanisen tasavallan itsenäisyysodan aikana kaupungin lähistöllä käytiin useita taisteluja haitilaisia vastaan. Niistä suurin oli La Estrelletan taistelu.

29. marraskuuta 1930 kaupunki sai uuden nimen Villa Elías Piña itsenäisyyssodan sankarin mukaan. Vuonna 1943 diktaattori Rafael Trujillo teki kaupungista itsensä mukaan nimeämänsä uuden San Rafaelin provinssin hallinnollisen keskuksen. Trujillon mmurhan jälkeen vuonna 1961 provinssi sai takaisin vanhan nimensä  Elías Piña. Kaupungin nimi muutettiin puolestaan takaisin Comendadoriksi vuonna 1972.

## Talous
Maatalous ja kauppa uodostavat kunnan huomattavimmat elinkeinot. Seudulla kasvatetaan esimerkiksi avokadoja, maniokkia, papuja ja maapähkinöitä. Kauppaa käydään rajan yli Haitiin, jonne on raja-asema.

## Väestö
Comendadorin asukasluku vuonna 2022 oli 28&nbsp;738. 

## Lähteet
Leñgır

**Leñgır** () on kaupunki ja Töle bin piirin hallinnollinen keskus Türkıstanin alueella Kazakstanissa. Se sijaitsee Ögemvuorten juurella Badam- ja Leñgırjokien välissä 30 kilometriä Şymkentistä kaakkoon. Kaupungissa oli 34&nbsp;282 asukasta vuonna 2025.

Leñgır on syntynyt 1800-luvulla hiilikaivoksen työläisasutukseksi. Siitä tuli kaupunki vuonna 1945. Kaivos todettiin kannattamattomaksi 1960-luvulla ja se suljettiin. Kaivostoiminnasta muistuttavat kaksi kaupungin yllä kohoavaa jätekukkulaa. 

Kaupungissa on muun muassa metalli-, rakennustarvike- ja tekstiiliteollisutta. Sieltä on maantie- ja rautatieyhteydet Şymkentiin.

## Lähteet

## Aiheesta muualla
* Töle bin piirin sivusto
Faro a Colón

**Faro a Colón** () on rakennus ja Kristoffer Kolumbuksen muistomerkki Dominikaanisen tasavallassa Santo Domingo Esten kunnassa lähellä pääkaupunki Santo Domingoa. Se avattiin Kolumbuksen Amerikkaan saapumisen 500-vuotispäivänä 1992. Rakennuksessa säilytetään Kolumbuksen jäänteiksi väitettyjä luita, joskin DNA-testein todistetut Kolumbuksen jäänteet ovat Sevillan katedraalissa Espanjassa.

## Historia

Ajatus monumentista Kristoffer Kolumbuksen hautamuistomerkkinä ja pan-amerikkalaisena symbolina oli syntynyt jo 1920-luvulla ja ajatus oli esillä Panamerikkalaisen liiton kokouksessa Kuuban Havannassa vuonna 1926. Dominikaanisen tasavallan diktaattori Rafael Trujillo järjesti asiaa koskien arkkitehtuurikilpailun vuonna 1937. Kilpailun raadissa olivat yhdysvaltalainen Frank Lloyd Wright ja suomalainen Eliel Saarinen. Voittajaksi selviytyi brittiläinen arkkitehti J. L Gleave, jonka suunnittelema rakennus muistutti suurta ristiä. Rakennushankkeelle oli tarkoitus saada kansainvälistä rahoitusta, jota kuitenkin vaikeutti Trujillon diktatuurin huono maine. Hanke alkoi edetä hänen seuraajansa Joaquín Balaguerin kaudella. Rakennushankkeen tieltä purettiin Las Américasin asuinalue pääkaupunki Santo Domingossa ja rakennus saatiin avattua Kristoffer Kolumbuksen Amerikkaan saapumisen 500-vuotispäivänä 1992.

Avautuessaan rakennuksen käyttöön liittyi heti ongelmia. Rakennus oli tarkoitus valaista majakkamaisesti, mutta tätä hankaloitti puute sähköstä. Rakennuksesta tulikin Balaguerin kauden väärien prioriteettien symboli. Yksi rakennuksen käyttötarkoituksista oli ollut sijoittaa Kolumbuksen jäännökset. Santo Domingon katedraalilta oli vuonna 1877 löytynyt luita sisältänyt arkku, johon oli kaiverrettu Kolumbuksen nimi. Nämä hänen jäännöksinään pidetyt luut päätyivät Faro a Colóniin. DNA-tutkimusten perusteella Kolumbuksen jäänteet ovat kuitenkin Sevillan katedraalissa Espanjassa.

## Lähteet
Kosma

**Kosma** on muun muassa seuraavien henkilöiden sukunimi:

* Joseph Kosma (1905–1969), unkarilainen säveltäjä
* Martti Kosma (1927–1999), suomalainen jalkapalloilija ja jalkapallovalmentaja
* Veli-Matti Kosma (s. 1957), suomalainen lääkäri ja patologian emeritusprofessori

## Katso myös
* Kosma Złotowski (s. 1964), puolalainen poliitikko
Şardara

**Şardara** () on kaupunki ja Şardaran piirin hallinnollinen keskus Türkıstanin alueella Kazakstanissa. Se sijaitsee Syrdarjan muodostaman Şardaran tekojärven rannalla. Kaupungissa oli 31&nbsp;631 asukasta vuonna 2025.

Paikkakunta on syntynyt Şardaran tekojärven ja vesivoimalaitoksen rakentamisen yhteydessä. Vuodesta 1959 lähtien sen nimenä oli Syrdarian taajama ja vuonna 1968 siitä tuli Şardaran kaupunki.

Şardarassa on vesivoimalan lisäksi muun muassa puuvilla- ja rakennustarviketeollisuutta. Seudulla viljellään puuvillaa, vihanneksia ja hedelmiä sekä harjoitetaan karjanhoitoa ja kalastusta. Şardara on kuuluisa vesimeloneistaan.

## Lähteet

## Aiheesta muualla
* Şardaran piirin sivusto
Los Haitisesin kansallispuisto

**Los Haitisesin kansallispuisto** sijaitsee Dominikaanisen tasavallan eteläosassa. Puisto käsittää vaikeakulkuisen suuren mangroverämeen ja subtrooppisen metsäalueen, jolla tavataan esimerkiksi joitakin Hispaniolan endeemisiä eläinlajeja, kuten hispaniolanhiirihaukkaa, haitinalmikkia ja gonavesaarenhutiaa.

## Maantiede

Los Haitisesin kansallispuisto sijaitsee Dominikaanisen tasavallan eteläosassa. Pinta-alaa puistolla on 1&nbsp;375&nbsp;km². Suurin osa siitä sijaitsee Hato Mayorin provinsissa ja pienempiä osia on Monte Platan ja Samanán provinssien puolella. Suurin osa puiston alueesta on hyvin matalaa, mutta sillä sijaitsee pieniä noin 50 metrin korkuisia kukkuloita. Puisto sisältää esimerkiksi suuren mangrovesuon ja subtrooppista metsää. Alue on vaikeakulkuista ja sen läpi kulkee vain muutamia pieniä teitä. Pääasiallisesti puiston aluelle kuljetaan vain vesiteitse ja hyvin pieni osa puistosta on avointa matkailulle. Puisto rajautuu Samanánlahteen, riisiviljelmiin Cibaossa, etelässä sokeriruokoviljelmiin Monte Platassa ja idässä Sabana de la Marin viljelyalueisiin. 

Kansallispuiston alue on hyvin sateista. Vuotuinen sadanta on noin 2&nbsp;000&nbsp;mm. Seudulla ei kuitenkaan ole suurempia jokia, vaan sateet imeytyvät huokoiseen karstimaahan.

Seudun kasvillisuus on runsasta ja monimuotoista. Valkomangrovepuun ja atlantinpunamangroven lisäksi alueella kasvaa esimerkiksi karibianaitomahonkia amazoninkapokkipuuta ja klusiaa. *[[Dorstenia peltata]]* on harvinainen ruohovartinen mulperikasvi. 

Hispaniolan endeemisiä nisäkäslajeja puiston alueella ovat haitinalmikki ja gonavesaarenhutia. Rannikolla esiintyy lamantiinia. Alueelta tunnetaan noin 178 lintulajia, joihin lukeutuvat esimerkiksi hispaniolanhiirihaukka, hispaniolantornipöllö, palmulainen, hispaniolanviherkerttuli, hispaniolanamatsoni, hispaniolanvaris, karibianpurppurakyyhky, hispaniolankolibri ja hispaniolankehrääjä.

## Historia

Los Haitisesin kansallispuisto on saanut nimensä tainojen sanan "haiti" monikosta. Sana tarkoittaa vuristoista tai korkeaa aluetta ja nimi viittaa alueen pieniin kukkuloihin. Nykyisen kansallispuiston alueella on luolia, joita tainot pitivät aikanaan pyhinä. Kansallispuisto perustettiin vuonna 1976 ja alkujaan sillä oli kokoa vain 280&nbsp;km². Myöhemmin puiston aluetta on laajennettu nykyisiin mittoihinsa. Metsäkato on huomattava ongelma Hispaniolassa ja se uhkaa myös kansallispuiston aluetta.

## Lähteet
UFC 317

**UFC 317: Topuria vs. Oliveira** oli vapaaottelutapahtuma joka järjestettiin 29. kesäkuuta 2025 Las Vegasissa. Tapahtuman pääottelussa Ilia Topuria ja Charles Oliveira ottelivat kevytsarjan mestaruuvyöstä, jonka Islam Mahatšev oli luovuttanut siirtyessään välisarjaan. Tapahtumassa nähtiin myös kärpässarjan mestaruusottelu, jossa kohtasivat Alexandre Pantoja ja Kai Kara-France.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Ilia Topuria ja Gregory Rodrigues**
***Illan kamppailu: Joshua Van vs. Brandon Royval**
## Lähteet
https://www.ufc.com/event/ufc-317

https://mmajunkie-eu.usatoday.com/story/sports/ufc/2025/06/29/ufc-317-post-event-facts-ilia-topuria-history-two-division-champions-record/84381262007/

### Viitteet
Arenen Volksparkin metroasema

**Arenen Volkspark** on Hampurin metron U5-linjan suunnitteilla oleva metroasema, joka on tarkoitus avata vuonna 2040. Asema tulee palvelemaan sen vieressä sijaitsevaa Volksparkstadionia. Aseman suunnittelivat arkkitehtitoimistot blrm Architects, AZC Atelier Zündel Cristerian ja Treibhaus Landschaftsarchitektur Hamburg.

## Sijainti
Asema tulee sijaitsemaan Farnhornstiegin alapuolella Schnackenburgalleen ja Mühlenau-kadun risteyksessä vajaan 19 metrin syvyydessä. 

## Rakenne
Asemalle rakennetaan 2 keskilaituria, 3 raidetta ja 4 sisäänkäyntiä. Toista laituria on tarkoitus käyttää vain Volksparkstadionilla järjestettävien tapahtumien aikana liikenteen sujuvoittamiseksi. Aseman sisäänkäynnin katto varustetaan aurinkopaneeleilla. Aseman arkkitehtuurikilpailun voittaja esiteltiin 22. elokuuta 2025.

## Lähteet
UFC 316

**UFC 316: Dvalishvili vs O’Malley 2** oli vapaaottelutapahtuma, joka järjestettiin 8. kesäkuuta 2025 Newarkissa. Tapahtuman pääottelussa Merab Dvališvili puolusti kääpiösarjan mestaruusvyötään Sean O’Malleyta vastaan. Tapahtumassa toisessa pääottelussa oteltiin naisten kääpiösarjan mestaruudesta, jossa Julianna Peña puolusti mestaruusvyötään Kayla Harrisonia vastaan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Merab Dvališvili, Kayla Harrison, Kevin Holland ja Yoo Joo-sang**
***Illan kamppailu:** Ei annettu
## Lähteet
https://www.ufc.com/event/ufc-316

https://mmajunkie-eu.usatoday.com/story/sports/ufc/2025/06/08/ufc-316-post-event-facts-history-merab-dvalishvili-kayla-harrison-title-wins/84087611007/

### Viitteet
Lurup Mitten metroasema

**Lurup Mitte** on Hampurin metron U5-linjan suunnitteilla oleva metroasema, joka on tarkoitus avata vuonna 2040.

## Historia
Vuosina 1953-1974 suunnitellun U4-linjan (Lurup - Altona - Hauptbahnhof - Sengelmannstraße) oli määrä pysähtyä Lurupissa. Aseman oli määrä sijaita Flaßbarg Straßen pohjoispuolella, ja sillä oli kaksi sivulaituria. Linjaa ja Lurupin asemaa ei kuitenkaan koskaan toteutettu. Vuonna 2014, osana U5-linjan suunnittelun aloittamista, aseman suunnitelmat uusittiin. 

Vuonna 2019 asemasta päätettiin luopua, ja se päätettiin korvata S-Bahn asemalla suunnitellulla S6-linjalla. 23. syyskuuta 2025 päätettiin että yhteys Lurupiin ja Osdorfer Borniin toteutetaan S-Bahnin sijasta metrona, koska S-Bahn linja olisi valmistunut 10 vuotta metroa myöhemmin.

## Lähteet
Hato Mayor del Rey

**Hato Mayor del Rey** on kaupunki ja kunta Dominikaanisen tasavallan Hato Mayorin provinssissa. Sen asukasluku vuonna 2022 oli 70&nbsp;582.

## Maantiede
Hato Mayor del Rey sijaitsee Dominikaanisen tasavallan Hato Mayorin provinssissa.

## Historia
Hato Mayor del Reyn nimi tarkoittaa 'suurta kuninkaallista karjatilaa'. Paikka onkin perustettu Francisco Dávilan karjatilana vuoden 1520 paikkeilla. Karjatilasta tuli perintötila, ja se kulki pitkään Dávilan suvussa. Vuonna 1746 Antonio Coca y Landeche Vevers, tuolloinen tilan omistaja, perusti paikalle Hato Mayor del Reyn kylän (). Hän rakennutti myös Nuestra Señora de las Mercedesin kappelin.

Hato Mayor del Rey kuului pitkään hallinnollisesti El Seibon kuntaan ja provinssiin. Siitä tehtiin oma kuntansa Haitin miehityskaudella vuonna 1843. Dominikaanisen tasavallan itsenäisyyssodan jälkeen vuonna 1845 Hato Mayor del Rey menetti asemansa omana kuntanaan muutamaksi vuodeksi. Presidentti Manuel Jimenes teki siitä jälleen kunnan vuonna 1848.

## Väestö
Vuonna 2022 Hato Mayor del Reyn asukasluku oli 70&nbsp;582. Kunta on harvaanasutun provinssin selvästi suurin keskus.

## Lähteet
Reichstaler

**Reichstaler** (saks. *valtakunnantaaleri*) oli standardoitu yhden taalerin hopearaha, jonka Pyhä saksalais-roomalainen keisarikunta otti käyttöön vuonna 1566. Se sisälsi yleensä 25–26 grammaa hopeaa.

## Historia
Koska Pyhä saksalais-roomalainen keisarikunta oli feodaalinen kokonaisuus, joka koostui useista puoli-itsenäisistä valtioista, sen alueella oli käytössä lukuisia eri rahoja. Nämä noudattivat yleensä Kaarle Suuren ajoilta periytyvää käytäntöä, jossa yksi *gulden* oli 20 *groschenia*, ja yksi *groschen* taas 12 *pfenningiä*. (Englannin punta oli jaettu samoin shillinkeihin ja pennyihin aina vuoteen 1971 asti.)

Vuosina 1524–1559 keisarikunnan valtiopäivillä annettiin joukko asetuksia rahan lyömisestä (*Reichsmünzordnungen*), jotka huipentuivat Reichstalerin käyttöönottoon vuonna 1566.

Vuonna 1618 puhjennut kolmikymmenvuotinen sota ja siihen liittynyt *Kipper und Wipper -*rahakriisi (1621–1623), jonka aikana rahojen hopeapitoisuus ja arvo romahtivat, johtivat keisarillisen rahajärjestelmän hajoamiseen.

Kolmikymmenvuotisen sodan jälkeen Etelä-Saksan valtiot alkoivat käyttää Itävallan esimerkin mukana hopeaguldeneita, ja Pohjois-Saksan valtiot loivat uuden Pohjois-Saksan taalerin, joka oli arvoltaan Reichstaleria pienempi. Tämä järjestelmä vakioitui 1690 nk. Leipzigin standardin mukaan, jolloin Reichstaler oli 25,984 g hopeaa. Pohjois-Saksan taaleri oli ¾ tästä eli 19,488 g hopeaa, ja Itävallan ja Etelä-Saksan guldenit ½ Reichstaleria eli 12,992 g hopeaa.

## Lähteet
Γ-oktalaktoni

**γ-oktalaktoni** (C8H14O2) eli **gamma-oktalaktoni** on laktoneihin kuuluva heterosyklinen orgaaninen yhdiste. Yhdistettä käytetään ainesosana hajusteissa ja aromiaineena. Luonnossa γ-oktalaktonia esiintyy esimerkiksi useissa kasveissa ja niiden hedelmissä.

## Ominaisuudet, valmistus ja käyttö
Huoneenlämpötilassa γ-oktalaktoni on väritöntä tai kellertävää nestettä, jolla on makea ja hedelmäinen kookosta muistuttava tuoksu. Yhdiste liukenee vain hieman veteen, mutta liukenee paremmin esimerkiksi etanoliin.

γ-oktalaktonia valmistetaan amyylialkoholin ja akryylihapon välisellä reaktiolla. Reaktio on tyypiltään radikaaliadditio.

γ-oktalaktonia käytetään kukkaistuoksuissa ja aromiaineena.

## Lähteet
Saksan ralli 2015

**Saksan ralli 2015** (virallisesti *33. ADAC Rallye Deutschland*) oli rallin maailmanmestaruussarjan kilpailu kaudella 2015. Kilpailu järjestettiin 20.&ndash;23. elokuuta 2015. Kilpailun keskuspaikka oli Trierissä. Kilpailussa oli 21 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Şu (kaupunki)

**Şu** () on kaupunki ja Şun piirin hallinnollinen keskus Jambylin alueella Kazakstanissa. Se sijaitsee Şujoen vasemmalla rannalla 225 kilometriä alueen pääkaupungista Tarazista koilliseen. Kaupungissa oli 45&nbsp;276 asukasta vuonna 2025.

Şu on perustettu Turkestanin–Siperian rautatien rakentamisen yhteydessä vuonna 1928. Siitä tuli kaupunki vuonna 1960. Kaupungissa on veturikorjaamo ja muita rautatieliikenteen yrityksiä.

## Lähteet

## Aiheesta muualla
* Şun piirin sivusto
UFC 315

**UFC 315: Muhammad vs. Della Maddalena** oli vapaaottelutapahtuma, joka järjestettiin 11. toukokuuta 2025 Montrealissa. Tapahtuman pääottelussa Belal Muhammad puolusti ensimmäistä kertaa välisarjan mestaruusvyötään. Vastassa oli australialainen Jack Della Maddalena. Tapahtumassa nähtiin myös naisten kärpässarjan mestaruusottelu, kun Valentina Ševtšenko puolusti mestaruusvyötään Manon Fiorotia vastaan. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Jasmine Jasudavicius ja Marc-André Barriault**
***Illan kamppailu: Jack Della Maddalena vs. Belal Muhammad**
## Lähteet
https://www.ufc.com/event/ufc-315

https://mmajunkie-eu.usatoday.com/story/sports/ufc/2025/05/11/ufc-315-post-event-facts-valentina-shevchenko-joins-exclusive-club-title-wins/83550319007/

### Viitteet
Korsikan ralli 2015

**Korsikan ralli 2015** (virallisesti *58<sup>e</sup> Tour de Corse*) oli rallin maailmanmestaruussarjan kilpailu kaudella 2015. Kilpailu järjestettiin 1.&ndash;4. lokakuuta 2015. Kilpailun keskuspaikka oli Cortessa Korsikassa. Kilpailussa oli 9 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

Sateisen kilpailun voitti Latvala ja Evans ajoi siihen mennessä parhaan tuloksensa. Vast'ikään mestaruuden varmistanut Ogier kärsi rengasrikon erikoiskokeella 3. Erikoiskokeet 2 ja 4 peruttiin tulvimisen vuoksi.

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
UFC 314

**UFC 314: Volkanovski vs. Lopes** oli vapaaottelutapahtuma, joka järjestettiin 13. huhtikuuta 2025 Miamissa. Tapahtuman pääottelussa Alexander Volkanovski ja Diego Lopes ottelivat höyhensarjan mestaruusvyöstä, jonka Ilia Topuria luovutti siirtyessään kevytsarjaan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Paddy Pimblett ja Jean Silva**
***Illan kamppailu: Alexander Volkanovski vs. Diego Lopes**
## Lähteet
https://www.ufc.com/event/ufc-314

https://mmajunkie-eu.usatoday.com/story/sports/ufc/2025/04/13/ufc-314-post-event-facts-alexander-volkanovski-unprecedented-title-win/83071160007/

### Viitteet
Maksim Šabanov

**Maksim Šabanov** (s. 7. lokakuuta 2000 Tšeljabinsk, Venäjä) on venäläinen jääkiekkoilija, pelipaikaltaan oikea laitahyökkääjä tai keskushyökkääjä. Šabanov edustaa NHL-joukkue New York Islandersia.

Ennen NHL:ään siirtymistä hän edusti KHL:ssä pelaavaa kasvattajaseuraansa Traktor Tšeljabinskia. Šabanov on varaamaton pelaaja ja hänellä on sopimus Islandersin kanssa kauden 2025–2026 loppuun saakka.

Šabanov on pelannut 207 KHL:n runkosarjan ottelua. Näissä otteluissa hän on tehnyt 67 maalia ja 83 syöttöä eli yhteensä 150 tehopistettä. Šabanov on pelannut 36 KHL:n pudotuspelien ottelua. Näissä otteluissa hän tehnyt 13 maalia ja 18 syöttöä eli yhteensä 31 tehopistettä. Uran tilastot päivitetty kauden 2024–2025 jälkeen.

## Lähteet
Taloudellinen integraatio

**Taloudellinen integraatio** on prosessi, jossa kaksi tai useampi valtio tietyllä maantieteellisellä alueella vähentää kaupan esteitä edistääkseen tai suojellakseen taloudellisia päämääriä. Integraation taso vaihtelee löyhästä yhteistyöstä syvästi integroituneeseen, ylikansalliseen talousalueeseen. Taloudellinen integraatio eroaa yleisestä regionalismista poliittisessa ulottuvuudessaan.

Vaikka taloudelliset päätökset liittyvät resurssien jakamiseen, joka on luonnostaan poliittista, talousalue voidaan toteuttaa teknokraattisena välineenä, joka edistää rajattua taloudellista agendaa ilman merkittävää poliittista yhtenäistämistä tai valtioiden muodollisen suvereniteetin heikentymistä. Eri taloudellisen regionalismin muotoja yhdistää osallistuvien valtioiden halu hyödyntää laajempaa, ylikansallista tilaa kansallisten taloudellisten etujen edistämiseen.

## Muodot
Taloudellinen integraatio parantaa ekonomistien ja päättäjien mukaan kaikkien talouksien tuloksia. Taloustieteessä on seitsemän vaihetta, jotka johtavat täydelliseen taloudelliseen integraatioon:

# **Etuuskauppa-alue**: Alemmat tullit jäsenmaiden välillä.
# **[[Vapaakauppa]]-alue**: Kaupan esteet poistetaan jäsenmaiden kesken.
# **[[Tulliliitto]]**: Yhteinen ulkoinen tullipolitiikka.
# **[[Yhteismarkkinat]]**: Työvoiman ja pääoman vapaa liikkuvuus.
# **Taloudellinen unioni**: Yhteinen talouspolitiikka.
# **Talous- ja rahaliitto**: Yhteinen valuutta ja rahapolitiikka.
# **Taloudellinen integraatio**: Taloudellinen yhtenäisyys.

Monet maat siirtyvät näiden vaiheiden välillä kumppanimaidensa kanssa. Paras esimerkki täydellisestä taloudellisesta integraatiosta on Euroopan unioni, joka koostuu 27 jäsenmaasta. Vaikka jokaisella maalla on omat poliittiset järjestelmänsä, rajat ja lait, ne toimivat taloudellisesti yhtenäisesti vapaakaupan, yhteisen valuutan (euroalue) ja yhtenäisten talous- ja finanssipolitiikkojen kautta.

## Lähteet
Walesin ralli 2015

**Walesin ralli 2015** (virallisesti *71st Wales Rally GB*) oli rallin maailmanmestaruussarjan kilpailu kaudella 2015. Kilpailu järjestettiin 12.&ndash;15. marraskuuta 2015. Kilpailun keskuspaikka oli Deesidessä. Kilpailussa oli 19 erikoiskoetta, joiden yhteispituus oli . Rallin kokonaispituus oli .

Kilpailun voitti Sébastien Ogier, joka oli jo varmistanut mestaruuden aiemmin.

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Higüey

**Higüey** on kaupunki ja kunta Dominikaanisen tasavallan La Altagracian provinsissa. Sen asukasluku vuonna 2022 oli 204&nbsp;565.

## Maantiede

Higüey sijaitsee Dominikaanisen tasavallan La Altagracian provinsissa Yumajoen varrella noin 145 kilometriä maan pääkaupunki Santo Domingosta itään. Kuntaan kuuluu Higüeyn lisäksi kolme kunnanosaa (*distrito municipal*) Las Lagunas de Nisibón, La Otra Banda ja Verón Punta Cana.

## Historia
Higüeyn nimi juontuu tainonkielisistä sanasta *gûey* tai *huiou*, joka tarkoittaa aurinkoa. Nimi saattaa viitata kaupungin sijaintiin Hispaniolan itäosassa eli auringonnousun puolella. Ennen espanjalaisten saapumista Higüey oli yksi viidestä Hispaniolan tainojen päällikkökunnasta (*cacicazgos*) ja niistä espanjalaisten valloittama alue. Valloitusta vuonna 1503 johti Juan de Esquivel. Aluksi Higüeyn päällikkö Cotubanamá vangittiin taistelujen jälkeen ja vietiin vankina Saonan saarelle. Higüeyhin rakennettiin pieni espanjalainen linnake. Cotubanamá nostatti tainot myölhemmin uuteen kapinaan, jonka aikana tainojen onnistui tuhota linnake ja surmata sen varuskunta. Lopulta kapina kuitenkin kukistettiin ja Cotubanamá teloitettiin. Paikalliset tainot päätyivät orjuuteen.

Vuonna 1508 Higüey sai oikeuden omaan vakunaansa. Alueella viljeltiin siirtomaa-aikana sokeriruokoa, inkivääriä ja kaakaota. Alkuperäinen kaupunkikeskus siirrettiin saaren itäosien muiden rannikkopaikkakuntien tapaan sisämaahan päin. Haiti miehitti Espanjan Santo Domingon ja Higüey vallatiin vuonna 1822. Seurasi Dominikaanisen tasavallan itsenäisyyssota joka johti Dominikaanisen tasavallan itsenäistymiseen vuonna 1844. Kaupunki kuului alkujaan El Seibon provinssiin ja nykyisin se on La Altagracian hallinnollinen keskus. 1980-luvulta lähtien elinkeinoelämä on painottunut etenkin matkailuun Punta Canan ja Bávaron rannoilla. Huomattava osa Higüeyn asukkaista työskentelee Punta Canan hotellikeskuksissa. Dominikaanisessa tasavallassa Higüey tunnetaan myös katolisena pyhiinvaelluskohteena ja Nuestra Señora de La Altagracian basilikasta.

## Väestö
Higüeyn kunnan asukasluku oli vuoden 2022 väestönlaskennan mukaan 204&nbsp;565. Väestö on kasvanut nopeasti. Monet asukkaista ovat muuttajia muualta maasta ja etenkin idän rannikkotasangolta.

## Lähteet
UFC 313

**UFC 313: Pereira vs. Ankalaev** oli vapaaottelutapahtuma, joka järjestettiin 9. maaliskuuta 2025 Las Vegasissa. Tapahtuman pääottelussa Alex Pereira puolusti alemman raskaansarjan mestaruusvyötään viidennen kerran. Vastassa oli venäläinen Magomed Ankalajev. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Ignacio Bahamondes ja Maurício Ruffy**
***Illan kamppailu: Justin Gaethje vs. Rafael Fiziev**
## Lähteet
https://www.ufc.com/event/ufc-313

https://mmajunkie-eu.usatoday.com/story/sports/ufc/2025/03/09/ufc-313-post-event-facts-justin-gaethje-fight-of-the-night-record/82180970007/

### Viitteet
UFC 312

**UFC 312: du Plessis vs. Strickland 2** oli vapaaottelutapahtuma, joka järjestettiin 9. helmikuuta 2025 Sydneyssä. Tapahtuman pääottelussa nähtiin Dricus du Plessisin ja Sean Stricklandin uusintaottelu. Ottelu käytiin keskisarjan mestaruusvyöstä. Tapahtumassa nähtiin myös naisten korsisarjan mestaruusottelu Zhang Weilin ja Tatiana Suarezin välillä. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Tallison Teixeira ja Quillan Salkilld**
***Illan kamppailu: Rong Zhu vs. Kody Steele**
## Lähteet
* https://www.ufc.com/event/ufc-312
* https://mmajunkie-eu.usatoday.com/story/sports/ufc/2025/02/09/ufc-312-post-event-facts-sean-strickland-breaks-record-dricus-du-plessis/78375230007/

### Viitteet
Euroopan julkisen hallinnon instituutti

**Euroopan julkisen hallinnon instituutti** (, lyh. **EIPA**) on Maastrichtissa, Alankomaissa vuonna 1981 perustettu kansainvälinen asiantuntijaorganisaatio, jonka tehtävänä on tarjota koulutusta, tutkimusta ja konsultointia EU:n julkista hallintoa koskevissa kysymyksissä. Se toimii EU-jäsenmaiden sekä Euroopan komission tukemana ja tarjoaa seminaareja, koulutusohjelmia ja tutkimushankkeita julkisen sektorin ammattilaisille sekä viranomaisille koko Euroopassa, keskittyen erityisesti eurooppalaisen integraation ja julkisen hallinnon kehityksen kysymyksiin.

## European Public Sector Award
European Public Sector Award eli EPSA on EIPA:n joka toinen vuosi järjestämä palkinto-ohjelma julkisille organisaatioille. Palkinto-ohjelma on järjestetty vuodesta 2009 alkaen. Yli 1 600 projektia on osallistunut, ja se tuottaa arvokasta tietoa ja innovatiivisia ratkaisuja Euroopan julkisille hallinnoille.

## Lähteet
UFC 311

**UFC 311: Makhachev vs. Moicano** oli vapaaottelutapahtuma, joka järjestettiin 19. tammikuuta 2025 Inglewoodissa. Tapahtuman pääottelussa Islam Mahatšev puolusti kevytsarjan mestaruusvyötään neljättä kertaa. Aluksi vastustajaksi piti tulla Arman Tsarukjan, mutta Tsarukjan loukkaantui. Vastaan tuli lyhyellä varoitusajalla Renato Moicano. Tapahtumassa nähtiin myös kääpiösarjan mestaruusottelu, kun Merab Dvališvili kohtasi Umar Nurmagomedovin. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Jiří Procházka ja Jailton Almeida**
***Illan kamppailu: Merab Dvališvili vs. Umar Nurmagomedov**
## Lähteet
https://www.ufc.com/event/ufc-311

https://mmajunkie-eu.usatoday.com/story/sports/ufc/2025/01/19/ufc-311-post-event-facts-champs-islam-makhachev-merab-dvalishvili-break-longstanding-records/77830919007/

### Viitteet
Monopoliraha

**Monopoliraha tai Monopoly-raha** (symboli ) on *[[Monopoly]]*-lautapelissä käytettävä leikkiraha. Se eroaa useimmista valuutoista, mukaan lukien sen perustana olevasta dollarista siinä, että se on pienempi, yksipuolinen eikä siinä ole eriäviä kuvia eri nimellisarvoille.

*Monopolysta* on olemassa monia muunnelmia, ja useita eri valuuttoja edustavia rahatyyppejä. Pelin "tavallisemmissa" versioissa *Monopoly-* raha koostuu kokonaan seteleistä. *Monopoly*-seteleitä on saatavilla seuraavissa väreissä:

* 1 – valkoinen
* 5 – pinkki
* 10 – keltainen (vanhemmat) tai sininen (uudemmat versiot)
* 20 – vihreä
* 50 – sininen (vanhemmat) tai liila (uudemmat versiot)
* 100 – punainen (vanhimmat versiot) tai beige
* 500 – kulta (vanhemmat) tai oranssi (uudemmat versiot)

*Monopoly Juniorissa* on myös seuraavat setelit: 

* 2 – keltainen (vain *Monopoly Junior*issa)
* 3 – sininen (vain *Monopoly Juniorissa*)
* 4 – vihreä (vain *Monopoly Juniorissa*)

Vuodesta 2008 lähtien *Monopoly-*peleissä on käytetty *Monopoly-*kohtaista valuuttasymbolia , joka koostuu kaksinkertaisesti yliviivatusta isosta M-kirjaimesta, ja se muistuttaa ylösalaisin käännettyä won-symbolia (₩). 

Brittiläinen Royal Mint julkaisi syyskuussa 2025 Monopoly-teemaisen 50 pennin kolikon.

## Viitteet

## Aiheesta muualla

* Leikkiraha
* Monopoly
Jañatas

**Jañatas** () on kaupunki ja Sarysun piirin hallinnollinen keskus Jambylin alueella Kazakstanissa. Se sijaitsee Qaratauvuorten itäpuolella 175 kilometriä alueen pääkaupungista Tarazista luoteeseen. Kaupungissa oli 25&nbsp;911 asukasta vuonna 2025.

Jañatas on perustettu 1960-luvulla Qarataun–Jañatasin fosforiittiesiintymän hyödyntämisen yhteydessä. Siitä tuli kaupunkimainen taajama vuonna 1964 ja kaupunki vuonna 1969. 1980-luvun lopulla Jañatas oli kukoistava kaivoskaupunki, jonka väkiluku kohosi 60&nbsp;000:een.

1990-luvulla paikallinen kemian teollisuus lamaantui, ihmiset jäivät työttömiksi ja alkoivat muuttaa pois autioituvasta kaupungista. 2000-luvulla tuotanto käynnistyi uudestaan ja tilanne alkoi hiljalleen parantua.

Jañatasin tärkeimmät yritykset ovat muun muassa fosforiittia, kivennäislannotteita ja rehufosfaattia tuottavat Kazfosfat ja EuroChem. Lisäksi on öljynjalostamo, suolaa tuottava yritys ja asfalttitehdas. Maatalous on erikoistunut karjanhoitoon. Kaupungista on maantie- ja rautatieyhteydet Taraziin.

## Lähteet

## Aiheesta muualla
* Sarysun piirin sivusto